Document ID: 32014D0642

POLIITIKA- JA JULGEOLEKUKOMITEE OTSUS EUCAP NESTOR/1/2014,
24. juuli 2014,
millega pikendatakse Aafrika Sarve piirkonnas piirkondlike merendusalaste võimete tugevdamiseks läbiviidava Euroopa Liidu missiooni (EUCAP NESTOR) juhi volitusi
(2014/642/ÜVJP)
POLIITIKA- JA JULGEOLEKUKOMITEE,
võttes arvesse Euroopa Liidu lepingut, eriti selle artikli 38 kolmandat lõiku,
võttes arvesse nõukogu 16. juuli 2012. aasta otsust 2012/389/ÜVJP, mis käsitleb Euroopa Liidu missiooni piirkondlike merendusalaste võimete tugevdamiseks Aafrika Sarve piirkonnas (EUCAP NESTOR) (1) ning eriti selle artikli 9 lõiget 1,
ning arvestades järgmist:
(1)
Vastavalt otsuse 2012/389/ÜVJP artikli 9 lõikele 1 on poliitika- ja julgeolekukomitee (PJK) kooskõlas aluslepingu artikli 38 kolmanda lõiguga volitatud tegema asjakohaseid otsuseid Aafrika Sarve piirkonnas piirkondlike merendusalaste võimete tugevdamiseks läbiviidava Euroopa Liidu missiooni (EUCAP NESTOR) poliitilise kontrolli ja strateegilise juhtimise kohta, sealhulgas otsuse nimetada liidu välisasjade ja julgeolekupoliitika kõrge esindaja („kõrge esindaja”) ettepanekul ametisse missiooni juht.
(2)
23. juulil 2013 võttis PJK vastu otsuse EUCAP NESTOR/3/2013, (2) millega nimetatakse Etienne DE MONTAIGNE DE PONCINS missiooni EUCAP NESTOR juhiks alates 16. juulist 2013 kuni 15. juulini 2014.
(3)
Kõrge esindaja tegi 3. juunil 2014 ettepaneku pikendada Etienne DE MONTAIGNE DE PONCINSi volitusi missiooni EUCAP NESTOR juhina kuni 15. juulini 2015,
ON VASTU VÕTNUD KÄESOLEVA OTSUSE:
Artikkel 1
Etienne DE MONTAIGNE DE PONCINSi volitusi Aafrika Sarve piirkonnas piirkondlike merendusalaste võimete tugevdamiseks läbiviidava Euroopa Liidu missiooni (EUCAP NESTOR) juhina pikendatakse kuni 15. juulini 2015.
Artikkel 2
Käesolev otsus jõustub selle vastuvõtmise kuupäeval.
Seda kohaldatakse alates 16. juulist 2014.
Brüssel, 24. juuli 2014

Labels: 8
18
15
5